Per Allà!” E Alí-Nur li didec: “Pescador, t’a encantat era votz dera mia esclaua e er art de pulsar es còrdes armonioses?” E responec eth califa: “Òc, per Allà!” Alavetz, Alí-Nur, en non poder estar-se’n de dar-les as sòns amics tot aquerò que les shautaue, li didec: “Ò pescador, donques que tant t’entonsiasme era mia esclaua, vaquí que te l’aufrisqui e de la regali, coma present d’un còr generós que jamès recuelhec çò que dèc un viatge.